סת' מקפרלן

סת' וודבורי מק'פרלן (באנגלית: Seth Woodbury MacFarlane; נולד ב-26 באוקטובר 1973) הוא אנימטור, מלחין, במאי, תסריטאי, מפיק, שחקן, קומיקאי, זמר ומדבב אמריקאי, שהתפרסם בעיקר בזכות סדרות האנימציה הקומיות שיצר, "איש משפחה", "אבא אמריקאי" ו"המופע של קליבלנד", שבהן הוא מדבב חלק מהדמויות. מקפרלן נולד בעיר קנט שבקונטיקט שבארצות הברית. כבנם של אן (סייגר) ורונלד מילטון מקפרלן. הוא ממשפחה עם שורשים באזור ניו אינגלנד עוד מן המאה ה-17. אחד מאבות אבותיו היה ויליאם ברוסטר, כומר מנוסעי המייפלאואר. הוריו הכירו והתחתנו בבוסטון, ועברו להתגורר בקנט ב-1972. ב-1991 סיים את לימודיו בתיכון. לאחר שסיים לימודי תיכון, המשיך ללמוד קולנוע, וידאו ואנימציה בבית הספר לעיצוב של רוד איילנד (אנ'), שם סיים תואר ראשון באומנות. בעת לימודיו פגש את שותפו לעתיד מאיש משפחה, מייק הנרי, שאחיו היה בן כיתתו של מקפרלן. כשחקן הופיע הופעות אורח במספר סדרות, בהן "בנות גילמור". מקפרלן יצר והפיק את סדרת האנימציה האמריקאית "איש משפחה" - בה הוא מדבב דמויות ראשיות רבות: פיטר גריפין, סטואי גריפין, בריאן גריפין, גלן קווגמאייר וטום טאקר. "איש משפחה" הייתה מועמדת לכ-27 פרסי אמי ואף זכתה ב-8 מהם. מקפרלן היה צריך לעלות על טיסה 11 של אמריקן איירליינס ב-11 בספטמבר 2001 אך פספס אותה. 45 דקות לאחר מכן התרסקה הטיסה לתוך המגדל הצפוני של מגדלי התאומים. ב-2012 יצא לאקרנים סרטו הראשון, "טד", שבו הוא מדבב את דמותו של דב הצעצוע טד. ב-2014 ביים וכיכב בסרט "מיליון דרכים להתפגר". מעת לעת נוהג מקפרלן לנאום באוניברסיטאות ברחבי ארצות הברית. בשנת 2008 חתם על עסקה בשווי מאה מיליון דולר עם אולפני פוקס, שהפכה אותו למפיק וכותב הטלוויזיה היקר בהיסטוריה. בבעלותו חברת הפקות פרטית, "Fuzzy Door Productions". בשנת 2012 יצא סרטו הקולנועי הראשו כבמאי, "טד", שם דיבב מקפרלן את דמותו של דובון הצעצוע, וכך גם בסרט ההמשך "טד 2". מקפרלן כתב לסרט הראשון את השיר "Everybody Needs a Best Friend", שקיבל מועמדות לפרס אוסקר לשיר המקורי הטוב ביותר. בשנת 2017 שיחק לצד צ'נינג טייטום בקומדיה "לוגאן לאקי" של הבמאי סטיבן סודרברג. בסוף שנה זו עלתה לשידור סדרת דרמה-מדע בדיונית בשם "האורוויל" ברשת פוקס, שאותה יצר, כתב, הפיק וביים, ואף מככב בה בתפקיד הראשי. כחלק מעסקה של מקפרלן עם אן-בי-סי יוניברסל, הוא עתיד לכתוב ולהפיק מיני-סדרה המבוססת על ספרו של הרמן ווק, "מלחמה וזיכרון". הוא מתגורר בלוס אנג'לס שבקליפורניה. מקפרלן מגדיר עצמו כאתאיסט. הגריל של דייוויד הסלהוף - 2010 פיית השיניים - 2010 דירת המצוירים: סרט - 2010 טד - 2012 מיליון דרכים להתפגר - 2014 טד 2 - 2015 לשיר - 2016 (דיבוב) לוגאן לאקי - 2017 אבא אמריקאי (2005-) האורוויל (2017) בקול רם (2019) איש משפחה טד (2024) - דיבוב סת' מקפרלן, ברשת החברתית פייסבוק סת' מקפרלן, ברשת החברתית אקס (טוויטר) סת' מקפרלן, ברשת החברתית אינסטגרם סת' מקפרלן, סרטונים בערוץ היוטיוב סת' מקפרלן, במסד הנתונים הקולנועיים IMDb (באנגלית) סת' מקפרלן, באתר AllMovie (באנגלית) סת' מקפרלן, באתר Rotten Tomatoes (באנגלית) סת' מקפרלן, באתר Box Office Mojo (באנגלית) סת' מקפרלן, במסד הנתונים הקולנועיים KinoPoisk (ברוסית) סת' מקפרלן, באתר אפל מיוזיק (באנגלית) סת' מקפרלן, באתר ספוטיפיי סת' מקפרלן, באתר סאונדקלאוד (באנגלית) סת' מקפרלן, באתר AllMusic (באנגלית) סת' מקפרלן, באתר MusicBrainz (באנגלית) סת' מקפרלן, באתר דיזר סת' מקפרלן, באתר Yandex.Music (ברוסית) סת' מקפרלן, באתר Discogs (באנגלית) סת' מקפרלן, באתר Songkick (באנגלית) סת' מקפרלן, באתר Genius סת' מקפרלן, באתר בילבורד (באנגלית) סת' מקפרלן, באתר טיידל (באנגלית) סת' מקפרלן, באתר אמזון מיוזיק חנן ברנדס, משפחה כן בוחרים: ריאיון עם סת' מקפרלן, באתר nrg‏, 16 ביולי 2012 אבנר שביט‏, "טד": איך הצליח סת' מקפרלן לשחזר את הצלחת "איש משפחה" בקולנוע?, באתר וואלה, 7 באוגוסט 2012 ציפי שמילוביץ', בעשר אצבעות ותחת: ריאיון עם סת' מקפרלן, באתר ynet, 13 באוגוסט 2012 נטע חוטר, ‏המאסטר, באתר ‏מאקו‏, 12 באוקטובר 2012 סת' מקפרלן: "לא אנחה עוד את האוסקר לעולם", באתר nrg מעריב, 27 בפברואר 2013 סת' מקפרלן, באתר אנציקלופדיה בריטניקה (באנגלית) Seth MacFarlane's First NBCU Show: 'The Winds of War' Limited Series (Exclusive), The Hollywood Reporter (באנגלית)